**OBRAZLOŽENJE FINANIJSKOG PLANA ZA 2020.GOD**

**PRORAČUNSKI KORISNIK 10590: OŠ IVO LOLA RIBAR, LABIN**

**PROGRAM : 5002 OBRAZOVANJE**

Zakonska osnova: Zakon o odgoju i obrazovanju u osnovnoj i srednjoj školi („Narodne novine“, br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14, 152/14, 7/17.68/18.), Zakon o ustanovama, („Narodne novine“, br. 76/93, 29/97, 47/99, 35/08), Zakon o proračunu („Narodne novine“, br. 87/08, 136/12, 15/15), Pravilnik o proračunskim klasifikacijama („Narodne novine“, br. 26/10, 120/13) i Pravilnik o proračunskom računovodstvu i računskom planu („Narodne novine“, br. 124/14, 115/15, 87/16.,3/18.) Pravilnik o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalni) samouprave te o načinu vođenja registra (NN 55/09.,139/10), Zakon o fiskalnoj odgovornosti (NN 139/10,19/14.,111/18),Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN, 78/11,106/12,130/13,19/15,119/15),

Upute za izradu proračuna lokalne samouprave Grada Labina za razdoblje 2020-2022.

Odluku o kriterijima, mjerilima i načinu financiranja DEC funkcija osnovnog školstva za 2020.god. nije još donesena jer nije donesena Uredba o načinu izračuna iznosa pomoći izravnanja za DEC. funkcija JLP- a.

Godišnji izvedbeni odgojno-obrazovni plan i program rada za školsku godinu 2019/2020. (GPP) donesen je 04.10.2019.god.

Školski kurikulum OŠ «Ivo Lola Ribar» Labin nastavne i izvannastavne aktivnosti za šk.god2019/2020., donesen je 04.10.2019.god.

Državni pedagoški standard osnovnoškolskog sustava odgoja i obrazovanja („Narodne novine“, br.63/08 i 90/10) - Nacionalni okvirni kurikulum za predškolski odgoj i obrazovanje te opće obvezno i srednjoškolsko obrazovanje 2011.

Opis programa sa općim i posebnim ciljem: Djelatnost Škole je osnovno školovanje djece. Osnovno školovanje ostvaruje se na temelju nastavnog plana i programa, te kurikuluma škole. Programom se utvrđuju obvezatni i izborni predmeti. Osim tih predmeta djelatnost škole obuhvaća i posebne oblike odgojno - obrazovnog rada (dodatna i dopunska nastava), te izvannastavne i izvanškolske aktivnosti. U školi se također provode i ostali programi koji omogućavaju i poboljšavaju kvalitetniji boravak učenika kao što je produženi boravak i razne druge tematske radionice za učenike.

Nastava se odvija u petodnevnom radnom tjednu u jednoj smjeni –jutarnjoj.

U školskoj godini 2019/2020.god školu polazi 515 učenika u 27 razrednih odjela i četiri školske zgrade. U matičnoj zgradi organiziran je odgojno obrazovni rad za 319 učenika od prvog do osmog razreda. PŠ Kature polazi 105 učenika, PŠ Vinež 75 učenika od prvog do četvrtog razreda i PŠ Vozilići 16učenika u dvije kombinacije. U ovoj školskoj god. 2019/20. imamo 5 učenika više odnosno 1% u odnosu na šk.god. 2018/19.

Ukupan broj zaposlenih u rujnu 2019.god. je 77 djelatnika ili u satima 68,81. Za 65 djelatnika ili u satima 60,42 plaće financira MZO odnosno obračun i isplata plaće se vrši u COP-u, 6 djelatnika je zaposleno produženom boravku u ovoj godini imamo tri djelatnice na rodiljnom dopustu preračunato u satima imamo 5,5 djelatnika, te 3 pomoćnika odnosno po satima 1,5 iz projekta INkluzive škola 5+čiji je nositelj projekta Grad Pazin.

Financijskim planom škole sredstva su planirana za provođenje programa financiranja djelatnosti osnovnog obrazovanja kako bi se omogućilo ostvarivanje osnovne djelatnosti osiguranjem minimalnih infrastrukturnih,financijskih i kadrovskih uvjeta.

Program će se provoditi kroz slijedeće aktivnosti i izvore fInanciranja:

**Aktivnosti financiranja**

|  |  |  |  |  |  |
| --- | --- | --- | --- | --- | --- |
| **KORISNICI / PROGRAMI 5002 OBRAZOVANJE** | **Plan 2019.** | **2020.** | **index** | **2021.** | **2022.** |
| **AKTIVNOST 500003 FINANCIRANJE DJELATNOSTI OSNOV.ŠKOLSTVA** | **1.720.523,00**  **7.231.500,00** | **9.442.000** | **105** | **9.442.000** | **9.442.000** |
| **AKTIVNOST A500004**  **PRODUŽENI** | **1.048.240** | **1.233.200** | **117** | **1.233.200** | **1.233.200** |
| **AKTIVNOST A500005 DODATNE AKTIVNOSTI UČENIKA I OSOBLJA U ŠKOLI** | **89.392,00** | **189.050** | **211** | **189.050** | **189.050** |
| **AKTIVNOST A500006 OSIGURANJE POMOĆNIKA UČENICIMA S TEŠKOĆAMA** | **179.630,00** | **178.280** | **99** | **178.280** | **178.280** |
| **AKTIVNOST A500007 FINANCIRANJE IZVANNASTAVNIH PROJEKATA I DRUGO** | **117.900,00** | **107.610** | **91** | **107.610** | **107.610** |
| **KAPITALNI PROJEKT K500001-KAPITALNA ULAGANJA OSNOVNOG ŠKOLSTVA** | **200.000,00** | **70.000** | **35** | **70.000** | **70.000** |
| **UKUPNO** | **10.587.185** | **11.220.140** | **100** | **11.220.140** | **11.220.140** |

**Izvori financiranja po aktivnostima**

|  |  |  |  |  |  |
| --- | --- | --- | --- | --- | --- |
|  | **2019.** | **2020.** | **index** | **2021** | **2022.** |
| **AKTIVNOST A500003 FINANCIRANJE DJELATNOSTI OSNOV.ŠKOLSTVA** | **8.952.023,00** | **9.442.000** | **105** | **9.442.000** | **9.442.000** |
| **Izvor 1.1.001** Opći pihodi i primici –iznad standarda | 20.000,00 | 20.000 | 100 | 20.000 | 20.000 |
| **Izvor 3.9.000001** Vlastiti prihodi-prihodi korsnika | 44.958,00 | 22.000 | 0,48 | 22.000 | 22.000 |
| **Izvor 4.9.000001-P**rihodi za posebne namjene-prihodi korisnika-sufinaniranje marendi | 519.896,00 | 470.000 | **0,90** | 470.000 | 470.000 |
| **Izvor 5.1.001-** Potpore za dec funkcije osnovnog obrazovanja | 1.100.156,00 | 1.169.000 | 106 | 1.169.000 | 1.169.000 |
| **Izvor 5.9.000003 5.**Pomoći – Drž.riz. | 7.231.500,00 | 7.736.000 | 106 | 7.736.000 | 7.736.000 |
| **Izvor 6.9.000001-D**onacije prihodi korisnika | 17.230,00 | 15.000 | 0,87 | 15.000 | 15.000 |
| **Izvor 7.9.000001 -P**rihodi od naknada šteta s osnova osigur. prihodi korisnika | 10.047,00 | 10.000 | 0,99 | 10.000 | 10.000 |
| **Izvor 79.000002.-P**rihodi od nefinancijske imovine**-** | 8.236,00 | 0 |  | **0** | **0** |
| **AKTIVNOST A500004 PRODUŽENI BORAVAK** | **1.048.240,00** | **1.233.200** | **117** | **1.233.200** | **1.233.200** |
| **Izvor 1.1.001** Opći pihodi i primici | 500.097,00 | 533.793 | 106 |  |  |
| **Izvor 3.9.000001** Vlastiti prihodi-prihodi korsnika (pš vozilići) | 20.000,00 | 60.000, | 300 | 60.000 | 60.000 |
| **Izvor 4.9.000001-P**rihodi za posebne namjene-prihodi korisnika-sufinaniranje-produž.bor | 490.000,00 | 600.000 | 122 | 600.000 | 600.000 |
| **Izvor 5.9.000001**-Pomoći prihodi korisnika gl 02 (Općina Raša) | 38.143,00 | 39.407 | **103** | 39.407 | 39.407 |
| **AKTIVNOST A500005 DODATNE AKTIVNOSTI UČENIKA I OSOBLJA U ŠKOLI** | **89.492,00** | **189.050** | **211** | **189.050** | **189.050** |
| I**zvor 1.1.001** Opći pihodi i primici | 5.000,00 | 5.000 | 100 | 5.000 | 5.000 |
| **Izvor 5.9.000001**-Pomoći prihodi korisnika gl 02 (mzo, županija natjecanja) | 84.392,00 | 184.050 | 218 | 184.500 | 184.500 |
| **AKTIVNOST A500006 OSIGURANJE POMOĆNIKA UČENICIMA S TEŠKOĆAMA** | **179.630,00** | **178.280** | **0,99** | **178.280** | **178.280** |
| **Izvor 5.9.000001**-Pomoći prihodi korisnika gl 02 (pomoćnici) | 179.630,00 | 178.280 | 0,99 | 178.280 | 178.280 |
| **AKTIVNOST A500007 FINANCIRANJE IZVANNASTAVNIH PROJEKATA I DRUGO** | **117.900.00** | **107.610** | **0,91** | **107.610** | **107.610** |
| **Izvor 3.9.000001** Vlastiti prihodi-prihodi korsnika (najam stana) | 1.400 | 1.400 | 100 | 1.400 | 1.400 |
| **Izvor 5.9.000001**-Pomoći prihodi korisnika gl 02 (pripravništvo,zavičajna nastava) | 116.500,000 | 106.210 | **0,91** | 106.210 | 106.210 |
| **KAPITALNI PROJEKT K500001-KAPITALNA ULAGANJA OSNOVNOG ŠKOLSTVA** | **200.000,00** | **70.000** | **0,35** | **70.000** | **70.000** |
| **Izvor 5.1.001-** Potpore za dec funkcije osnovnog oobrazovanja | 200.000,00 | 70.000 | 0,35 | 70.000 | 70.000 |
| **SVEUKUPNO** | 10.587.185 | 11.220.140 | 105 | 11.220.140 | 11.220.140 |

**Aktivnost A500003: Financiranje djelatnosti osnovnog obrazovanja**

**Aktivnost K500001: Kapitalna ulaganja osnovnog školstva**

Ove se aktivnosti ostvaruju iz decentraliziranih funkcija financiranja, iz gradskog proračuna te iz prihoda po posebnim namjenama.

Decentralizirane funkcije su rashodi koji su posebnim zakonima za osnovno i srednje školstvo preneseni na JLS kao pomoći izravnanja za decentralizirane funkcije. Podrazumijeva planiranje sredstava za tekuće izdatke škole: službenih putovanja, uredskog materijala, energije, usluge telefona, pošte i prijevoza, prijevoz učenika, komunalnih usluga, računalnih usluga, zdravstvenih usluga, ostalih usluga, premija osiguranja i ostalih nespomenutih rashoda poslovanja, materijala za tekuće i investicijsko održavanje, usluge tekućeg i investicijskog održavanja, te kapitalnih ulaganja, čija se visina utvrđuje Odlukom o kriterijima, mjerilima i načinu financiranja decentraliziranih funkcija osnovnog školstva Grada Labina, koja se donosi na temelju Odluke Vlade RH Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstava.

Materijalne troškove planirali smo za 6% veće na odnosu proteklu godinu uz manje korekcije na stavkama energenti ( zbog prelaska PŠ Kature na pelet ) te održavanje informatičke opreme ( zbog značajnog povećanja računala u školi ).

Isto tako predviđena je obnova dijela sanitarnih čvorova za učenike u matičnoj školi i PŠ Vinež zbog dotrajalosti i oštećenja .Sukladno planu predviđa se obnova oštećenih podova i zamjena pločica u matičnoj školi čije pucanje predstavlja sigurnosni rizik za učenike i djelatnike.

U planu je i zamjena te dodatno kabliranje učionica u svrhu poboljšanja internetske veze u PŠ Vinež , PŠ Vozilići te djelomično u matičnoj školi. Predviđa se preseljenje male informatičke učionice u drugi veći prostor te kabliranje iste za potrebe uvođenja informatike kao redovnog predmeta u 7. i 8. razrede.

Zamjena dijela radijatora( matična škola –dvorana i knjižnica ) te dijela otvora u PŠ Vozilići prioritetna su potreba zbog oštećenja i gubitka energije .

Škola ostvaruje i vlastita sredstva od uplata vanjskih korisnika koji koriste školsku dvoranu te uplata učitelja koje se hrane u školskoj kuhinji. Ta se sredstva koriste za materijal za tekuće i investicijsko održavanje dvorane,nabavku sitnog inventara za športski klub te nabavku namirnica.

Škola je za 2020. god. planirala sredstva za plaće i druge rashode za zaposlene koji su osigurani u državnom proračunu (isplaćuju se preko COP-a) za 65 djelatnika ili na bazi sati rada za 60,42 djelatnika. U odnosu na 2019 god. planiran je rast od 6 postotnih poena .Rast je planiran zbog izmjene osnovice od 1.9.2019.god.,i povećanja godina staža, odlazaka djelatnika u mirovinu za otpremnine, jubilarnih nagrada te pomoći što varira iz godine u godinu.

U školi je organizirana školska marenda u cijeni od 8,00 kn dnevno. Uključeno je ukupno 330-335 od ukupno 515 učenika. Roditelji sufinanciraju obroke ukupno za 250-295 učenika. Grad Labin je osigurao sredstva za 35 učenika,Općina Sv. Nedjelja za 5 učenika, Općina Raša i Kršan za 1 učenika slabijeg socijalnog statusa te obiteljima sa većim brojem djece (do 25.09.2019.god.).

Planirani rashodi služe za financiranje prehrane učenika dok borave u školi u skladu s propisanim normativima koje donosi Ministarstvo nadležno za zdravstvo. Tjedni jelovnik objavljuje se na školskoj oglasnoj ploči škole. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u školskom restoranu.

Svake godine nam se desi šteta na imovini izazvana nevremenom koju nam dijelom

refundira osiguravajuća kuća temeljem sklopljene police osiguranja.

Škola je uključena u projekt Školska shema –od 2019.godine preko osnivača besplatnih obroka voća, povrća i mlijeka za školsku djecu. Tim se projektom želi povećati unos svježeg voća i povrća te mlijeka i mliječnih proizvoda, kao i podizanja svijesti o značaju zdrave prehrane kod školske djece.

U 2020. god. predvidjeli smo sredstva za nabavku potrebne opreme . Zbog učestalog opadanja žbuke koji predstavljaju potencijalnu opasnost za sigurnost učenika i zaposlenika škole predviđena su sredstva nastavak spuštanja dijela stropova u matičnoj školi po prioritetima u iznosu od 33.000,00 kuna (dvije učionice) .Za nabavku opreme i namještaja predviđena su sredstva u iznosu od 32.000,00kuna, te za obnovu knjiga u školskoj knjižnici 5.000,00 kn.

Krajem svake godine Vlada RH donosi Odluku o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva. Na temelju navedene Odluke i Statuta Grada Labina, Gradonačelnik donosi Odluku o kriterijima, mjerilima i načinu financiranja decentraliziranih funkcija osnovnog školstva za tu godinu. Ovaj program realiziraju ravnatelji, učitelji, profesori, stručni i vanjski suradnici.

**Aktivnost A500004: Produženi boravak:**

Od 2005. godine škola počinje provoditi i program produženog boravka, Organiziran je u matičnoj zgradi, PŠ Kature i PŠ Vinež. U produženi boravak uključeno je oko 160 učenika (stanje rujan 2019.god) Broj učenika u produženom boravku i za učeničke marende mijenja se u toku godine i taj se broj većinom smanjuje. Od listopada 2015. godine organiziran je produženi boravak i za učenike PŠ Vozilići zajedno sa OŠ Ivan Goran Kovačić Čepić. U PŠ Vozilići sprema se ručak za sve učenike a troškove rada učitelja i prijevoz obroka podmiruje Općina Kršan.

Ove godine je oko 30 učenika uključeno više od prethodne godine. S obzirom na sve veću potrebu roditelja za korištenjem produženog boravka od šk.god. 2018/19.. godine Škola ima šest grupa (dvije grupe u matičnoj zgradi i po dvije grupe u PŠ Kature i Vinež). Broj djece u grupama kreće se oko 25-36 učenika . Cijena boravka je 22,00kn dnevno, (15,00 kn ručak,7,00 kn) iz tih se sredstava podmiruju materijalni rashodi školske kuhinje te 20% rashoda za zaposlene djelatnice u produženom boravku. Grad Labin financirao 80% rashoda za zaposlene u produženom boravku, dio rashoda podmiruje i Općina Raša za učenike koji su s njezinog područja upisanih u OŠ „Ivo Lola Ribar .Grad Labin za 20 učenika slabijeg imovinskog stanja podmiruje troškove produženog boravka.

2015. god .uveo se produženi boravak u PŠ Vozilići zajednički sa OŠ Ivan Goran Kovačić. U školi se priprema ručak kojeg financiraju roditelji učenika PŠ Vozilići i OŠ Ivan Goran Kovačić Čepič (20,00 kn). Ove šk.godine uključeno je 20 učenika. Rashodi za učiteljicu i prijevoz ručka financira Općina Kršan.

**Aktivnost A500005: Dodatne aktivnosti učenika i osoblja u školi**

Škola sustavno tijekom školske godine provodi uočavanje, praćenje i poticanje darovitih učenika, te se organizira dodatni rad prema njihovim sklonostima, sposobnostima i interesima. Učenici sudjeluju na natjecanjima i smotrama školske, županijske, državne, pa čak i međunarodne razine, koja organizira Ministarstvo znanosti i obrazovanja, Agencija za odgoj i obrazovanje i drugi organizatori uz suglasnost Ministarstvo znanosti i obrazovanje, te u programima namijenjenim nadarenim učenicima.

Kroz tu se aktivnost financiraju i mentorstva učitelja kao naknadu za uvođenje pripravnika u nastavni proces, stručna osposobljavanja i stručna vijeća našeg voditelja županijskog aktiva za razrednu nastavu.

Od šk.god. 2018/19. po Odluci ministrice znanosti i obrazovanje školi su dodjeljena sredstva za nabavku nastavnih sredstava I opreme potrebnih za provedbu kurikuluma 100,00 po učenika te smo za istu namjenu planirali sredstva i u ovoj školskoj godini.

Za šk.god. 2019/20. MZO osigurao je udžbenike za sve učenike od 1.- 8. raz. na teret Državnog proračuna Škola je bila dužna provesti javnu nabavu prema Pravilniku o jednostavnoj nabavi te na temelju primljenih faktura tražiti refundaciju od MZO

MZO svake godine po Odluci namjenski uplaćuje sredstva za obnovu knjižnog fonda za potrebe školskih knjižnica.

**Aktivnost A500006: Osiguranje pomoćnika učenicima s teškoćama**

Osiguranje pomoćnika u nastavi aktivnost je kojim se nastoji izjednačiti mogućnosti svih učenika, unaprjeđenje položaja djece s teškoćama i njihovih obitelji te stvaranje uvjeta za njihovo aktivno sudjelovanje u građanskim, društvenim i kulturnim aktivnostima njihovih zajednica. Za školsku godinu 2019./2020. Škola ima 3 pomoćnika u nastavi, a sredstva su osigurana kroz program INkluzivne škole 5+ kao zajednički projekt gradova Labina, Pazina, Poreča, Rovinja i Umaga.

**Aktivnost A50007: Financiranje izvannastavnih projekata i drugo**

Sredstva po ovoj aktivnosti planirana su za provođenje školskih projekata kojima se potiče i poboljšava obrazovanje naših učenika.

Od slijedeće godine i naša se PŠ Vozilići uključila u projekt zavičajne nastave te se kroz brojne nastavne, izvannastavne aktivnosti i terensku nastavu učenicima približava njihov zavičaj i njegovi ljudi i običaji. Dio tih rashoda pokriva se iz sredstava Istarske županije kroz njihov program Zavičajne nastave.

Kroz ovu će se aktivnost financirati program HZZ „Program za zapošljavanje za stjecanje prvog radnog iskustva/pripravništvo“. Mjere za stjecanje prvog radnog iskustva / pripravništva su mjere putem kojih se osposobljavaju mlade osobe za rad na radnom mjestu u zvanju za koje su se obrazovale, a s ciljem **stjecanja iskustva ili formalnog uvjeta** za pristupanje stručnom ispitu. U osnovnom obrazovanju provodi se za zapošljavanje stručnih suradnika, psihologa, pedagoga, logopeda, defektologa čija je potreba u školstvu stalna da bi se što kvalitetnije provodili nastavni programi i pomoći djeci i učiteljima u savladavanju istih.

Za šk.god. 2018/19. Škola je planirala i objavila natječaj za koji nije bilo zaiteresiranih ni kandidata . Škola je i za ovu školsku godinu planirala sredstva te ukoliko bude zaiteresiranih

Kanditata iste će se zaposliti

Škola ostvaruje prihod od najma stana u školskoj zgradi po zajamčenoj cijeni za metar kvadratni, sredstva se troše za nabavku materijala

Cilj ovih aktivnosti jest osigurati kontinuirano obrazovanje i razvoj učenika kao duhovnog, tjelesnog, moralnog, intelektualnog i društvenog bića u skladu s njegovim sposobnostima i sklonostima, a sve u skladu sa državnim pedagoškim standardom (omogućiti stjecanje znanja, pojmova, umijeća, stavova i navika potrebitih za život i rad ili daljnje školovanje)

.

Škola nije planirala rast za 2021.god I 2022.god. Ulaganja u opremu i zgrade ovise o prioritetima dogovorno na početku svake godine sa osnivačem I ravnateljima škola.

Pokazatelj uspješnosti i mogući rizici: Pokazatelji uspješnosti su uspjeh učenika na kraju nastavne godine i sudjelovanje, kao i postignuti rezultati učenika na brojnim županijskim i državnim natjecanjima iz područja: kulture, sporta, obrazovanja, teh.kulture itd. Isti se dostavljaju gradskoj upravi na uvid svake godine na kraju šk.godine.

Posebnim programima za djecu s teškoćama u razvoju odnosno s ostalim programima zadovoljavaju se potrebe djece i njihovih roditelja na području Grada Labina za odgojem, naobrazbom, zdravstvenom zaštitom.

Rizici su eventualni nedostatak sredstava za realizaciju planiranih programa i otežani uvjeti za izvođenje nastavnog procesa. Neprovođenjem ili djelomičnim provođenjem ovakvih programa i aktivnosti dovodi se u pitanje primjena standarda ili zakonskog minimalnog standarda u školi, te zadovoljavanje potreba djece i njihovih roditelja na području Grada Labina za odgojem, naobrazbom, prehranom, rehabilitacijom i socijalnom skrbi.